ประกาศกรมการจัดหางานเรื่องกำหนดวิธีการแจ้งข้อมูลการจ้างคนต่างด้าวของนายจ้าง และประเภทของคนต่างด้าวที่นายจ้างไม่ต้องแจ้งข้อมูลการจ้างคนต่างด้าวตามมาตรา๖๗ แห่งพระราชกำหนดการบริหารจัดการการทำงานของคนต่างด้าว(ฉบับที่ ๒)พ.ศ. ๒๕๖๑[๑] โดยที่มาตรา๖๗ แห่งพระราชกำหนดการบริหารจัดการการทำงานของคนต่างด้าว (ฉบับที่ ๒) พ.ศ. ๒๕๖๑กำหนดให้นายจ้างซึ่งจ้างคนต่างด้าวทำงานอยู่ก่อนวันที่พระราชกำหนดนี้ใช้บังคับ โดยคนต่างด้าวนั้นมีใบอนุญาตทำงานโดยชอบด้วยกฎหมายให้แจ้งข้อมูลการเข้าทำงานและการออกจากงานของคนต่างด้าว ให้นายทะเบียนทราบภายในหกสิบวันนับแต่วันที่พระราชกำหนดนี้ใช้บังคับโดยให้อธิบดีกรมการจัดหางานกำหนดวิธีการแจ้งที่สามารถแจ้งทางอิเล็กทรอนิกส์หรือทางอื่นใดที่เป็นการอำนวยความสะดวกให้แก่นายจ้างและกำหนดประเภทของคนต่างด้าวที่นายจ้างไม่ต้องแจ้งข้อมูลการจ้างคนต่างด้าวดังกล่าวอาศัยอำนาจตามความในมาตรา๕/๑ แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว (ฉบับที่๒) พ.ศ. ๒๕๖๑ และมาตรา ๖๗ วรรคหนึ่งและวรรคสอง แห่งพระราชกำหนดการบริหารจัดการการทำงานของคนต่างด้าว (ฉบับที่ ๒) พ.ศ. ๒๕๖๑อธิบดีกรมการจัดหางาน จึงออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันถัดจากวันประกาศเป็นต้นไปจนถึงวันที่ ๒๖ พฤษภาคม พ.ศ. ๒๕๖๑ข้อ ๒ ประกาศนี้ไม่ใช้บังคับแก่คนต่างด้าวดังต่อไปนี้(๑)คนต่างด้าวซึ่งได้รับอนุญาตให้ทำงานจากนายทะเบียนแล้วและได้ทำงานกับนายจ้างตรงตามที่กำหนดไว้ในใบอนุญาตทำงาน(๒)คนต่างด้าวซึ่งได้รับอนุญาตให้เข้ามาในราชอาณาจักรตามกฎหมายว่าด้วยส่งเสริมการลงทุนกฎหมายว่าด้วยการปิโตรเลียม หรือกฎหมายอื่น และได้รับใบอนุญาตทำงานจากนายทะเบียนให้ทำงานเฉพาะกับนายจ้างตามมาตรา๖๒ แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว (ฉบับที่๒) พ.ศ. ๒๕๖๑ข้อ ๓ นายจ้างซึ่งจ้างคนต่างด้าวนอกจากที่กำหนดไว้ในข้อ๒ ทำงานอยู่ก่อนวันที่ ๒๘ มีนาคม พ.ศ. ๒๕๖๑โดยคนต่างด้าวนั้นมีใบอนุญาตทำงานโดยชอบด้วยกฎหมายให้แจ้งการเข้าทำงานของคนต่างด้าวตามแบบ บต. ๘ ท้ายประกาศนี้หรือแจ้งการออกจากงานของคนต่างด้าวตามแบบ บต.๙ ท้ายประกาศนี้ ให้นายทะเบียนแห่งท้องที่จังหวัดอันเป็นที่ตั้งสถานที่ทำงานของนายจ้างทราบข้อ ๔ การแจ้งตามข้อ ๓ให้ดำเนินการโดยวิธีหนึ่งวิธีใด ดังต่อไปนี้(๑)แจ้งโดยตรงต่อนายทะเบียนดังนี้(ก)ในกรุงเทพมหานคร ให้แจ้ง ณ สำนักบริหารแรงงานต่างด้าวหรือสำนักงานจัดหางานกรุงเทพมหานครพื้นที่ ๑ - ๑๐(ข)ในจังหวัดอื่น ให้แจ้ง ณ สำนักงานจัดหางานจังหวัด(๒)แจ้งทางไปรษณีย์อิเล็กทรอนิกส์ตามบัญชีท้ายประกาศนี้ข้อ ๕ การแจ้งโดยตรงต่อนายทะเบียนให้นายจ้างยื่นแบบแจ้งการเข้าทำงานของคนต่างด้าวตามแบบ บต. ๘ ท้ายประกาศนี้หรือแบบแจ้งการออกจากงานของคนต่างด้าวตามแบบ บต. ๙ ท้ายประกาศนี้ แล้วแต่กรณี ณ ที่ทำการของนายทะเบียนแห่งท้องที่จังหวัดอันเป็นที่ตั้งสถานที่ทำงานของนายจ้างเมื่อเจ้าหน้าที่ได้รับแบบแจ้งตามวรรคหนึ่งแล้วให้ตรวจสอบความถูกต้องและครบถ้วนของแบบแจ้งดังกล่าวหากเห็นว่าแบบแจ้งนั้นไม่ถูกต้องหรือไม่ครบถ้วนให้เจ้าหน้าที่แจ้งให้นายจ้างดำเนินการแก้ไขแบบแจ้งให้ถูกต้องและครบถ้วนภายในระยะเวลาที่กำหนดในกรณีที่แบบแจ้งตามวรรคหนึ่งถูกต้องและครบถ้วนให้เจ้าหน้าที่ออกใบรับตามแบบ บต. ๑๐ ท้ายประกาศนี้ ให้แก่นายจ้างไว้เป็นหลักฐานและให้เสนอนายทะเบียนเพื่อพิจารณาให้นายทะเบียนออกหนังสือรับแจ้งการเข้าทำงานของคนต่างด้าวตามแบบบต. ๑๑ ท้ายประกาศนี้ หรือหนังสือรับแจ้งการออกจากงานของคนต่างด้าวตามแบบ บต. ๑๒ท้ายประกาศนี้ แล้วแต่กรณี ให้แก่นายจ้างไว้เป็นหลักฐานภายในสิบห้าวันทำการนับแต่วันที่ได้แบบแจ้งจากเจ้าหน้าที่ข้อ ๖ การแจ้งทางไปรษณีย์อิเล็กทรอนิกส์ให้นายจ้างยื่นแบบแจ้งการเข้าทำงานของคนต่างด้าวตามแบบ บต. ๘ ท้ายประกาศนี้หรือแบบแจ้งการออกจากงานของคนต่างด้าวตามแบบ บต. ๙ ท้ายประกาศนี้ แล้วแต่กรณีไปยังที่อยู่ไปรษณีย์อิเล็กทรอนิกส์ของที่ทำการของนายทะเบียนแห่งท้องที่จังหวัดอันเป็นที่ตั้งสถานที่ทำงานของนายจ้างการส่งไปรษณีย์อิเล็กทรอนิกส์ตามวรรคหนึ่งจะต้องสามารถแสดงหรืออ้างอิงหรือเข้าถึงเพื่อนำกลับมาใช้ในภายหลังและยังคงความครบถ้วนของข้อความในรูปแบบของข้อมูลอิเล็กทรอนิกส์รวมทั้งสามารถระบุตัวผู้ส่งได้เมื่อเจ้าหน้าที่ได้รับแบบแจ้งตามวรรคหนึ่งแล้วให้ตรวจสอบความถูกต้องและครบถ้วนของแบบแจ้งดังกล่าวหากเห็นว่าแบบแจ้งนั้นไม่ถูกต้องหรือไม่ครบถ้วนให้เจ้าหน้าที่ติดต่อไปยังนายจ้างตามข้อมูลที่ระบุไว้ในแบบแจ้งดังกล่าวหรือที่อยู่ไปรษณีย์อิเล็กทรอนิกส์ที่แจ้งไว้เพื่อให้นายจ้างดำเนินการแก้ไขแบบแจ้งให้ถูกต้องและครบถ้วนภายในระยะเวลาที่กำหนดในกรณีที่แบบแจ้งตามวรรคหนึ่งถูกต้องและครบถ้วนให้เจ้าหน้าที่ออกใบรับตามแบบ บต. ๑๐ ท้ายประกาศนี้ให้แก่นายจ้างไว้เป็นหลักฐานตามที่อยู่ไปรษณีย์อิเล็กทรอนิกส์ที่แจ้งไว้และให้เสนอนายทะเบียนเพื่อพิจารณาภายในห้าวันทำการนับแต่วันที่ได้รับแบบแจ้งนั้นให้นายทะเบียนออกหนังสือรับแจ้งการเข้าทำงานของคนต่างด้าวตามแบบบต. ๑๑ ท้ายประกาศนี้หรือหนังสือรับแจ้งการออกจากงานของคนต่างด้าวตามแบบ บต. ๑๒ท้ายประกาศนี้ แล้วแต่กรณี ให้แก่นายจ้างไว้เป็นหลักฐานภายในสิบห้าวันทำการนับแต่วันที่ได้แบบแจ้งจากเจ้าหน้าที่ ทั้งนี้ ให้เจ้าหน้าที่ส่งหนังสือรับแจ้งดังกล่าวไปยังที่อยู่ไปรษณีย์อิเล็กทรอนิกส์ของนายจ้างตามที่แจ้งไว้ภายในห้าวันทำการนับแต่วันที่นายทะเบียนได้ออกหนังสือรับแจ้งนั้นข้อ ๗ บรรดาแบบแจ้งที่นายจ้างได้ยื่นไว้ต่อนายทะเบียนก่อนวันที่ประกาศนี้ใช้บังคับเพื่อแจ้งข้อมูลเกี่ยวกับการที่คนต่างด้าวซึ่งมีใบอนุญาตทำงานกับนายจ้างรายอื่นเข้าทำงานกับตนก่อนวันที่๒๘ มีนาคม ๒๕๖๑หรือแจ้งข้อมูลเกี่ยวกับการที่คนต่างด้าวซึ่งมีใบอนุญาตทำงานกับตนนั้นได้ออกจากงานก่อนวันที่๒๘ มีนาคม ๒๕๖๑ ตามมาตรา ๖๗ แห่งพระราชกำหนดการบริหารจัดการการทำงานของคนต่างด้าว(ฉบับที่ ๒) พ.ศ. ๒๕๖๑ ให้ถือว่าเป็นแบบแจ้งที่ได้ยื่นไว้ตามประกาศนี้ประกาศ ณ วันที่ ๑๑ เมษายน พ.ศ.๒๕๖๑อนุรักษ์ ทศรัตน์อธิบดีกรมการจัดหางาน[เอกสารแนบท้าย]๑. บัญชีท้ายประกาศกรมการจัดหางานเรื่อง กาหนดวิธีการแจ้งข้อมูลการจ้างคนต่างด้าวของนายจ้างและประเภทของคนต่างด้าวที่นายจ้างไม่ต้องแจ้งข้อมูลการจ้างคนต่างด้าวตามมาตรา ๖๗แห่งพระราชกำหนดการบริหารจัดการการทำงานของคนต่างด้าว (ฉบับที่ ๒) พ.ศ. ๒๕๖๑ลงวันที่ ๑๑ เมษายน พ.ศ. ๒๕๖๑๒. แบบแจ้งการเข้าทำงานของคนต่างด้าวตามมาตรา๖๗ แห่งพระราชกำหนดการบริหารจัดการการทำงานของคนต่างด้าว (ฉบับที่ ๒) พ.ศ. ๒๕๖๑ (แบบบต.๘)๓. แบบแจ้งการออกจากงานของคนต่างด้าวตามมาตรา๖๗ แห่งพระราชกำหนดการบริหารจัดการการทำงานของคนต่างด้าว (ฉบับที่ ๒) พ.ศ. ๒๕๖๑ (แบบบต.๙)๔.ใบรับตามมาตรา ๖๗ แห่งพระราชกำหนดการบริหารจัดการการทำงานของคนต่างด้าว (ฉบับที่๒) พ.ศ. ๒๕๖๑ (แบบ บต. ๑๐)๕.หนังสือรับแจ้งการเข้าทำงานของคนต่างด้าวตามมาตรา ๖๗ แห่งพระราชกำหนดการบริหารจัดการการทำงานของคนต่างด้าว(ฉบับที่ ๒) พ.ศ. ๒๕๖๑ (แบบ บต. ๑๑)๖.หนังสือรับแจ้งการออกจากงานของคนต่างด้าวตามมาตรา ๖๗ แห่งพระราชกำหนดการบริหารจัดการการทำงานของคนต่างด้าว(ฉบับที่ ๒) พ.ศ. ๒๕๖๑ (แบบ บต. ๑๒)(ดูข้อมูลจากภาพกฎหมาย)ปวันวิทย์/จัดทำ๔ มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๙๖ง/หน้า ๒๐/๒๗ เมษายน ๒๕๖๑